લાગણીસભર થઇને પૂર્વી કહે છે, ધારાએ મને લંડનમાં એના ઘરે એટલી સરસ રીતે સાચવી છે કે, કહેવા માટે શબ્દો ઓછા પડે.!! હું લંડન ધારાના ઘરે ચાર મહિના જેટલું રોકાણી.. પણ એણે મને એટલી ખુશી આપી કે એનું વર્ણન કઈ રીતે કરું.!! સૌપ્રથમ તો એણે ત્યાં શોપિંગ મોલમાં લઇ જઈને મને સ્પેશિયલી ખૂબ જ શોપિંગ કરાવ્યું. ત્યાંથી કોસ્ટલી વેસ્ટર્ન આઉટ ફિટ્સ, શુઝ, કોસ્મેટિક્સ મારાં માટે એ ખરીદતી જ ગઈ. હું એ બધી ખરીદી માટે ના પાડું તો મારું માને એમ જ નહોતી, કેમ કે અહીં ભારતમાં તો હું એવા ખાસ વેસ્ટર્ન ડ્રેસ પહેરતી જ નથી. તો ધારા મને કહે અહીં તો જેવો દેશ તેવો વેશ. પુરકી તારે અહીં આમ જ કરવાનું….આમ જ રહેવાનું !! અરરે એણે મારો કમ્પ્લિટ મેકઓવર જ કરી નાખ્યો.. સિમ્પલ લેન્ગ્વેજમાં કહું તો મારી એકદમ કાયાપલટ થઇ ગઈ. એ પોતે લંડનમાં જે સ્ટાઈલથી રહે છે, તેમ જ ધારાએ મારા આઉટલુકમાં ધરમૂળથી બદલાવ લાવી દીધો. પૂર્વી મુસ્કુરાતા ચહેરે કહે છે, અમારે લંડનમાં પણ બેઉ વચ્ચે કોઈ વાર ફાઈટ થઇ જતી. કેમકે અમુક બાબતમાં નેચરલી જ આપણે ક્લોઝ ફ્રેન્ડ્સ સાથે પણ મતભેદ તો થવાના જ,પરંતુ અમારું અન્ડરસ્ટેન્ડિંગ પણ એવું સરસ છે કે મતભેદ પણ ઝાઝી વાર ના ટકે. તો તે સમયે ક્યારેક મારી મોટીબેન બની જાય, તો ક્યારેક મા જેવી પણ બની જાય! ત્યારે મારી ફ્રેન્ડ પર મને એકદમ ગર્વ થાય, મારી ખૂબ જ ચિંતા કરે, મતલબ કે ધારા એકદમ કેરિંગ ફ્રેન્ડ છે. ત્યાં મને ક્યાંય એકલી જવા ન દે. જોકે ત્યાં નજીકમાં આવવા જવામાં તો બે દિવસમાં જ હું યુઝ ટુ થઇ ગયેલી.. તેમ છતાં પણ તે હંમેશાં શીખામણ આપતી રહેતી.